# ANEXA

## INFORMARE PRIVIND CONFIDENŢIALITATEA DATELOR CU CARACTER PERSONAL (CONCURS ADMITERE 2022)

Conform Regulamentului UE 679/2016 privind protecţia persoanelor fizice în ceea ce priveşte prelucrarea datelor cu caracter personal, Universitatea din București este un operator de date.

- 1. De ce colectăm informații despre dumneavoastră

Ȋn cazul concursului de admitere, Universitatea colectează și prelucrează datele cu caracter personal (nume, prenume, CNP, serie și număr CI, domiciliu, situație școlară, adresă de e - mail personală, ș.a.m.d.) în următoarele scopuri:

- • înscrierea candidaţilor prin depunerea documentelor la sediile facultăţilor sau prin încărcarea documentelor folosind mijloace de comunicaţie electronice;
- • verificarea datelor din dosarele depuse;
- • accesarea pe baza consimţământului candidatului a datelor din Sistemului Informatic Integrat al Ȋnvăţământului din România (SIIIR);
- • organizarea examenele de admitere în vederea evaluării şi testării cunoștințelor și a competenţelor candidaţilor. Ȋn cazul în care examenul de admitere se desfășoară on -line, pentru a exista dovada susţinerii acestuia, întreagul examen este înregistrat audio -video.
- • afișarea rezultatelor și rezolvarea contestaţiilor. Pentru transparența concursului de admitere, situația candidaților, incluzând numele, prenumele și rezultatul, va fi afișată pe pagina web a facultăţii și la avizierul acesteia.
- • transmiterea rezultatelor concursului către Ministerul Educației (M.E.).

Pentru înscrierea la unul din concursurile de admitere organizate de către Universitate este necesar să furnizaţi aceste date cu caracter personal, refuzul furnizării acestora , ne pune în imposibilitatea de a vă înscrie la concurs. Totodată refuzul furnizării datelor va duce la neîndeplinirea condiţiilor legale de prezentare la concurs sau de susţinere a acestuia.

Ulterior examenului de admitere, datele candidaţilor pot fi utilizate pentru statistici si analize necesare pentru realizarea strategiei de promovare a ofertei educaționale a Universităţii din București, pentru îmbunătățirea procesului de admitere sau îmbunătăţirea și dezvoltarea de noi funcţionalităţi ale platformei utilizate pentru concursul de admitere.

- 2. Temeiul juridic al prelucrărilor de date cu caracter personal

Informaţiile sunt prelucrate în mod legal în conformitate cu:

- • Legea educației nr. 1 / 2011, modificată și republicată;
- • Ordinul ME3102/2022;
- • H.G. nr. 681 / 2011, cu modificările și completările ulterioare
- • H.G. nr. 134 / 2016
- • Regulamentul UE 679/2016- GDPR.

Din punct de vedere al Regulamentului UE 679/2016, fiecare prelucrare a datelor cu caracter personal îndeplinește una dintre următoarele condiții:

- • persoana vizată și - a dat consimţământul, articolul 6(1)a: accesarea SIIIR;
- • este necesară pentru a face demersuri la cererea persoanei vizate înainte de încheierea unui contract, articolul 6(1)b: înregistrarea candidaţilor, verificarea dosarelor, susţinerea examenelor de admitere la sediul instituţiei sau on -line, înregistrarea concursurilor on-line;
- • obligaţii legale, articolul 6(1)c: îndeplinirea condițiilor legale referitoare la procedurile de înscriere/participare la concursuri și transmiterea datelor către autorităţi;